ผมเคยถามไปรอบนึงแล้วตอนนี้ตัดสินใจจะไปตรวจที่คลินิกนิรนาม หรือ รพ.บางรัก แต่ไม่รู้ว่าควรไปที่ไหนดีและที่ไหนผลการตรวจแม่นยำกว่ากัน หรือมีที่อื่นในกรุงเทพแนะนำบ้างครับ และอยากทราบว่าควรตรวจโรคอะไรบ้างครับอันนี้ที่เคยถามนะครับถูกออรัลเซ็กซ์แบบไม่ใส่ถุงยางเสี่ยงโรคอะไรบ้างเคยครั้งเดียวไม่เคยมีเพศสัมพันธ์ และไม่ได้จูบอะไรเลยครับขอบครับ
สวัสดีค่ะ ในทีนี้น่าจะหมายถึงการตรวจคัดกรองโรคติดต่อทางเพศสัมพันธ์เช่น hiv ใช่ไหมคะตามคลินิกหรือรพ.มักจะมีชุดคัดกรองการตรวจโรคติดต่อทางเพศสัมพันธ์อยู่แล้ว ทั้งทางเลือดและทางปัสสาวะโดยทางเลือดนั้นก็จะตรวจโรค hiv ตับอักเสบ บี ซี ซิฟิลิซเป็นหลักทางปัสสาวะจะตรวจพวกหนองในแท้ หนองในเทียม และแบคทีเรียชนิดที่ติดต่อกันทางเพศสัมพันธ์อื่นๆสามารถไปที่รพ.ใกล้บ้านหรือคลินิกที่รับตรวจคัดกรองโรคติดต่อทางเพศสัมพันธ์ทุกแห่งค่ะ ชุดตรวจที่ใช้ส่วนใหญ่ก็มักจะเป็นชนิดเดียวกันค่ะการตรวจ hiv ถ้าตรวจในช่วง 1 เดือนแรกนั้น อาจจะต้องกลับไปตรวจซ้ำที่ 3 เดือน เนื่องจากในช่วงแรกร่างกายอาจจะยังไม่สร้างภูมิคุ้มกันต่อเชื้อโรค จึงต้องนัดไปตรวจซ้ำให้ได้ผลที่แน่นอนแนะนำการมีเพศสัมพันธ์แบบใช้ถุงยางอนามัยทุกครั้งค่ะ